NaiveNeuron/SloPal huggingface dataset:
Šeliga, Juraj, podpredseda NR SR (2020-04-24):
Ďakujeme, pán poslanec. Faktické poznámky na vaše vystúpenie v počte tri. Ako prvý, pardon, ako prvá pani poslankyňa Kozelová, nech sa páči.
Kollár, Boris, predseda NR SR (2022-03-17):
Ešte raz, pán kolega, prepáčte. Pristúpime k tretiemu čítaniu o návrhu zákona, otváram rozpravu v rámci tretieho čítania . Hlási sa niekto z poslancov do rozpravy? Ak nie, tak vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Poliačik, Martin, poslanec NR SR (2013-12-04):
Ďakujem veľmi pekne. Vážená pani podpredsedníčka, pán minister, kolegyne, kolegovia, hostia, treba povedať, že by bolo asi veľmi nespravodlivé k súčasnému ministerstvu školstva výsledky včera zverejnené pripisovať súčasnému ministrovi. To ani pri veľkej dávke populizmu, ktorou niektorí možno disponujeme alebo disponujú v tejto, v tejto sále, by nebolo správne, ale myslím si, že dať dohromady pôsobenie prvej Ficovej vlády s tým, čo sa teraz deje na ministerstve, už férové je. A tak, ako bolo povedané v tejto rozprave, tak to, že tam ešte nie sú reformné ročníky, neznamená, že tie deti, ktoré už testované boli, neboli zasiahnuté tým reformným tlakom pána Mikolaja a že sa, že sa prvá Ficova vláda neodzrkadlila na výsledkoch tých ročníkov, ktoré boli testované v roku 2012. A veľmi nerád počúvam z úst ministra hodnotenie týchto výsledkov, pretože v tom, čo pán minister dnes aj povedal, nevidím východisko preto, že by sa situácia mohla v dohľadnej dobe zmeniť k lepšiemu. A obsah tejto novely školského zákona, ktorú máme práve teraz na stole, tiež nedáva východiská k tomu, aby sa situácia mohla zmeniť k lepšiemu. Naopak, zvyšuje štátny dirigizmus, centralizuje rozhodovanie o veciach školstva do rúk ministerstva a jeho úradníkov a formálne nesystémové kroky prezentuje ako systémové riešenie kvality školstva ako takého. Prvý problém, ktorý vidím v súčasnej novele, ktorý nebol, ktorý nebol vyriešený ani počas, ani počas rokovania vo výboroch a nebolo naň ani zareagované na základe toho, čo som hovoril v prvom čítaní, je napríklad spájanie tried. V západnej Európe poznáme veľmi rozšírené modely základného školstva, kde práve spájanie detí aj na veľkých školách, to znamená školách, ktoré majú sto, dvesto žiakov a nemajú, nie sú to málotriedky, tak majú spojené ročníky detí práve preto, že vnútorná dynamika spolupráce týchto detí v tých triedach je prínosná pre každé dieťa, ktoré do tej školy chodí. Sú to školy, kde máme napríklad prvý, druhý, tretí ročník dohromady, štvrtý, piaty, šiesty spolu v jednej triede a potom siedmy, ôsmy a deviaty. Aký je, aký je, aká je výhoda tohto systému? Prváčik, ktorý príde do školy, sa okamžite zaraďuje do funkčného kolektívu, ktorý už má nastavenú nejakú svoju vlastnú dynamiku. Keď potrebuje s niečím pomôcť, nemusí nutne ísť za učiteľom, lebo tam má druháka a tretiaka, ktorí to isté učivo brali ešte minulý rok alebo pred dvoma rokmi. Môžu mu s tým pomôcť, učiteľ tým nie je zaťažený, môže sa venovať iba deťom, ktoré majú špecifické potreby, a zároveň ten druháčik alebo tretiačik, ktorý pomáha tomu mladšiemu kamarátovi v triede, si opakuje učivo, ktoré sa učil pred rokom alebo pred dvoma. Je to metóda, ktorá napríklad v Holandsku je využívaná takmer na šesťdesiatich percentách škôl, čo nepredpokladám, že budeme vyhodnocovať ako, ako malé percento. Je to metóda... (Prerušenie vystúpenia predsedajúcou.)
Šimečka, Michal, podpredseda NR SR (2024-09-10):
Ďakujem pekne. Ďalšia vystúpi pani poslankyňa Gažovičová. Nech sa páči.
V. Veteška, podpredseda NR SR: (2005-11-08):
Pán minister, budete hovoriť? Nie už. Dobre. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z. , ktorý prerokúvame ako tlač 1250. Spoločnú správu máte ako tlač 1250a. Prosím ministra vnútra Slovenskej republiky pána Vladimíra Palka, aby uviedol a odôvodnil vládny návrh zákona.
Kažimír, Peter, podpredseda vlády a minister financií SR (2018-12-04):
Ďakujem. Úpravy spočívajú najmä v spresnení a zjednodušení procesov týkajúcich sa vykonávania finančnej kontroly a auditu, napr. ide o jednoznačné stanovenie vyjadrenia pri vykonávaní základnej finančnej kontroly alebo sa aj, zefektívňuje sa proces prijímania, splnenia a overovania splnenia nápravných opatrení. Upravuje sa taktiež zloženie a kompetencie výboru pre vnútorný audit a vládny audit. Napríklad výbor bude zapojený do posudzovania splnenia podmienok povinného vzdelávania audítorov, čo má zabezpečiť väčšiu transparentnosť a objektivitu pri ich posudzovaní. Súčasťou návrhu novely zákona je aj novela zákona o rozpočtových pravidlách verejnej správy, novela zákona o správe majetku štátu a novela zákona o pohľadávkach štátu. Hlavných cieľom, hlavným cieľom novely zákona o rozpočtových pravidlách s navrhovanou účinnosťou od 1. januára roku 2020 je zakotvenie hodnotenia efektívnosti a účinnosti verejných výdavkov do právneho systému Slovenskej republiky, čím sa napĺňa programové vyhlásenie vlády. Jedná sa do veľkej miery o formalizáciu dnes prebiehajúcich aktivít. Povinnosťou Ministerstva financií Slovenskej republiky bude počas štyroch rokov zhodnotiť polovicu výdavkov verejnej správy. Zároveň sa ukladá povinnosť vybraným subjektom verejnej správy vykonať štúdiu uskutočniteľnosti investícií a koncesie, ktorú, ktorých hodnotu ustanoví nariadenie vlády. Dnes sa tak deje na základe uznesenia vlády pri projektoch nad 40 mil. eur s daňou z pridanej hodnoty alebo 10 mil. eur pre informačné technológie. A v súvislosti s novelou ďalších dvoch zákonov dochádza k zrovnoprávneniu kompetencií ministerstva financií a úradu vládneho auditu pri výkone vládneho auditu. Ďakujem, pani kolegyňa, že ma vôbec nevyrušujete.
Kaník, Ľudovít, poslanec NR SR (2012-09-27):
Ďakujem. Ja by som chcel požiadať o preloženie hlasovania o tých dvoch bodoch, ktoré sme už raz prekladali, to je stavebný zákon a zákon o službách zamestnanosti z našej dielne. A už keď mám slovo, rovno požiadam aj o zákon o odpadoch, pretože ono, tam sa to dotýka tej istej témy vlastne, ešte na zajtrajšie hlasovanie, aby sme využili všetky možnosti k hľadaniu nejakých spoločných stanovísk. Ďakujem.
Bugár, Béla, podpredseda NR SR (2019-11-28):
Pán poslanec Dostál, môžte reagovať na faktické poznámky.
V. Veteška, podpredseda NR SR: (2007-03-20):
Moja otázka je, je všeobecný súhlas? Môžeme? (Reakcie z pléna.) Prosím? Pán Minárik, vy zásadne hovoríte, že nie? V rámci vlastnej strany jeden hovorí tak, druhý tak? Tak ešte raz sa pýtam, súhlasíte, aby mohol pán Varga zákon, ktorý nasleduje? (Súhlasná reakcia pléna.) Ďakujem. Budeme pokračovať, pán Varga, nech sa páči, je to návrh poslancov Národnej rady Slovenskej republiky Ivana Vargu a Mariana Záhumenského na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov (tlač 216) a rozhodnutie o pridelení č. 213. Teraz dávam za skupinu poslancov pánovi poslancovi Ivanovi Vargovi slovo a žiadam ho, aby návrh zákona uviedol. Nech sa páči.
P. Paška, predseda NR SR: (2007-06-21):
Pán poslanec Gabura, nech sa páči, máte slovo.
Hort Milan, podpredseda NR SR (2011-09-13):
Prosím vás, pán minister, počkajte chvíľočku. Páni poslanci, ak to neviete počúvať, tak opustite sálu, ale skúste naozaj počúvať, keď vystupuje niekto iný a moc sa vám to nepáči, tak elementárnu slušnosť poprosím. Nech sa páči.
Laššáková, Jana, podpredsedníčka NR SR (2014-11-08):
Pán poslanec Martinák.
Danko, Andrej, predseda NR SR (2017-12-21):
Vážené panie poslankyne, vážení páni poslanci, poprosím o kľud. Skôr než pristúpime k hlasovaniu, procedurálny návrh – pán poslanec Madej.
Jurinová, Erika, podpredsedníčka NR SR (2015-05-27):
Pán poslanec Martvoň.
Zmajkovičová, Renáta, podpredsedníčka NR SR (2013-05-29):
Pán poslanec Blaha.
Danko, Andrej, podpredseda NR SR (2024-02-28):
Pokračujeme, poslankyňa Holečková. (Reakcie z pléna.) Faktické sa stratili, no, skúsite nám ich... takže deväť faktických. Poslankyňa Števulová.
Figeľ, Ján, podpredseda NR SR (2012-10-19):
Ďalšia faktická poznámka, nech sa páči, pani Nachtmannová.
P. Hrušovský, podpredseda NR SR: (2002-05-21):
P. Kresánek, poslanec: Vážený pán predsedajúci, vážený pán minister, vážené poslankyne, vážení poslanci, dovoľte mi, aby som v súlade s § 73 ods. 1 zákona Národnej rady Slovenskej republiky o rokovacom poriadku Národnej rady v znení neskorších predpisov vystúpil na rokovaní Národnej rady Slovenskej republiky v prvom čítaní o návrhu skupiny poslancov Národnej rady na vydanie zákona o poskytnutí jednorazového peňažného príspevku politickým väzňom a pozostalým manželkám, teda tlač č. 1425. Konštatujem, že predmetný návrh spĺňa po formálno-právnej stránke všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Vážený pán predsedajúci, po rozprave odporučím hlasovať o tom, že predmetný návrh zákona prerokujeme v druhom čítaní, ako aj o pridelení návrhu skupiny poslancov navrhnutým výborom Národnej rady Slovenskej republiky s termínmi na prerokovanie. Môžete otvoriť rozpravu.
Paška, Pavol, predseda NR SR (2013-09-04):
Vaša reakcia, pani poslankyňa.
Farkašovský, Karol, poslanec NR SR (2019-03-27):
Ďakujem pekne za slovo, pán predsedajúci. V rozprave vystúpili dvaja poslanci, páni Dostál a Drobný. Pán poslanec Dostál podal jeden pozmeňujúci návrh s dvoma bodmi. Pán predsedajúci, vzhľadom na to, že bol dnes podaný pozmeňujúci návrh, najskôr, prosím, dajte hlasovať o skrátení lehoty podľa § 83 ods. 4 rokovacieho poriadku.
Jurinová, Erika, podpredsedníčka NR SR (2015-05-19):
Pán poslanec Viskupič.
Kazda, Radovan, poslanec NR SR (2022-06-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre hospodárske záležitosti a výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 9. septembra 2022 a v gestorskom výbore do 12. septembra 2022.
M. Číž, podpredseda NR SR: (2007-02-09):
(Hlasovanie). Prítomných 123 poslancov, za návrh hlasovalo 123 poslancov. Konštatujem, že Národná rada vyslovila s uvedenou zmluvou súhlas. Pani poslankyňa Angyalová je pripravená, tak ju poprosím, aby uvádzala v druhom čítaní hlasovanie o vládnom návrhu zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 140). Máte slovo, pani poslankyňa.
J. Ivančo, poslanec: (2009-10-28):
Tento tender, kde sa minulo 360 mil. korún, môžeme povedať veľmi jednoducho, je to veľká fondová lúpež. Inak je to suma, videl som tu pani ministerku práce, sociálnych vecí a rodiny, dámy a páni, je to suma, ktorú ministerstvo práce vynaloží v roku 2010 na transfer obciam, na stravu deťom v hmotnej núdzi a na školské potreby. Chcem povedať, že ak by niekomu v tejto vláde vadilo, že sa toľko peňazí vyhodilo von oknom zo štátneho rozpočtu, tak deti v hmotnej núdzi by mali o 100 % vyšší príspevok na jedlo a o 100 % vyšší príspevok na učebné a školské pomôcky. Opakujem, Igor Štefanov vypracoval, realizoval a vyplatil tento tender, a preto nemal by byť členom vlády Slovenskej republiky. Ďakujem pekne.
Bugár, Béla, podpredseda NR SR (2019-10-25):
Ďalej v rozprave vystúpi pani poslankyňa Verešová.
P. Hrušovský, podpredseda NR SR: (2002-04-11):
(Hlasovanie.) Prítomných je 116 poslancov, za 116. Pripomienku pod bodom 4 sme schválili. A. Ivanko, poslanec: Hlasovať budeme o pripomienke pod bodom 5 informácie.
Jurinová, Erika, podpredsedníčka NR SR (2013-09-25):
Nasleduje pán poslanec Viskupič, ktorý sa tu nenachádza, pán poslanec Číž takisto sa tu nenachádza, pán Podmanický tu rovnako nie je prítomný. Dávam slovo pánovi poslancovi Jarjabkovi s jeho faktickou poznámkou.
Ferenčák, Ján, poslanec NR SR (2020-07-07):
Treba povedať, že aj kolegovia zo strán a pán Dostál vystúpil, ja si myslím, že ako veľký bojovník teraz za všetkých, tak majú to veľmi ťažké, pretože zvádzajú asi sami so sebou boj a hlavne možno so svojím takým vnútorným presvedčením. A dosť veľa im nepomáha, že ešte aj koaličný partner a premiér o nich hovorí, že „predpokladám, že vo finále SaS a ZA ĽUDÍ stiahnu chvost a bola to len taká hra na ľudí“. To povedal sám premiér a zároveň on dodáva, že „SaS a ZA ĽUDÍ sa snažia takýmto spôsobom to nejako uhrať a tváriť, že ako zásadovo by chceli niečo dosiahnuť, aký majú ten zásadový názor. Myslím si, že na konci to bude presne opačne, ako sa tvária“. Presne vieme, ako sa tvárite, a presne tušíme, aký vnútorný boj zvádzate. Ďakujem.
Grendel, Gábor, podpredseda NR SR (2021-06-29):
Pán poslanec Erik Tomáš s reakciou na faktické poznámky.
Verešová, Anna, poslankyňa NR SR (2018-05-16):
Chcem pripomenúť členom výboru pre ľudské práva a národnostné menšiny, že sa stretneme na zasadnutí výboru hneď o dvanástej po prerušení schôdze v miestnosti 183 na prvom poschodí. Ďakujem.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 142 poslancov, za 125, zdržalo sa 17. Konštatujem, že tieto body zo spoločnej správy sme schválili.
Milanová, Natália, poslankyňa NR SR (2019-06-27):
Chcela by som len zmeniť hlasovanie č. 241, bola som za, chcela som byť proti.
Blaha, Ľuboš, podpredseda NR SR (2024-05-02):
Otváram všeobecnú rozpravu. Do rozpravy sa prihlásilo, prihlásili štyria páni poslanci a pani poslankyne. Ako prvá sa prihlásila za klub Progresívne Slovensko pani poslankyňa Lucia Plaváková. Nech sa páči, máte slovo.
Susko, Boris, poslanec NR SR (2012-10-17):
Pán predseda, v rozprave nevystúpil žiaden poslanec, nebol podaný žiaden procedurálny návrh, preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Hrušovský, Pavol, podpredseda NR SR (2010-12-08):
Hlasujeme, páni poslanci, o návrhu. (Hlasovanie.) 135 prítomných, 79 za návrh, 56 sa zdržalo. Návrh sme schválili. Teraz, poprosím.
Pročko, Jozef, poslanec NR SR (2024-10-23):
Ďakujem veľmi pekne. Pán Janas, nikto nenaznačuje, že je to všetko negatívne. Ja som prosil pána ministra, aby na to dohliadol. Pán Muňko, vy absolútne neviete, o čom ja hovorím, pán Muňko. A nerozprávajte mi, prosím vás pekne, že sme blázni, že sme idioti. Toto je vaša reakcia. Aký je blázon Hlina? Zato že vám tu povie pravdu do očí, zato sme blázni? Zato sme blázni?! Ja len chcem povedať, pán Muňko, že vy rozprávate naozaj úplne, úplne o inom, čo som ja rozprával. A vy mi rozprávate, že ja neviem o financovaní športu nič? Ja, ktorý som desať rokov z vlastných peňazí v Haliči sponzoroval mládežnícky futbal, sponzoroval som ženy. Veď pán Galis bol v Haliči, Galis vie. Ja zo svojich peňazí som sponzoroval tie deti. Dostali sme sa z poslednej triedy do IV. ligy. Ženy hrali II. ligu. Vy mne nerozprávajte o sponzorovaní, či ja o tom viem, alebo neviem. Vy ste jak ten Krišanda, ktorý nás nazýva neodborníkmi. Viete, to je, celé je to o tom, že naozaj chodili za mnou ľudia, a ja vám ho dovediem, toho človeka, za vami z toho lyžiarskeho zväzu, nech vám porozpráva, ako sa tam rozdeľovali peniaze. A to je to, čo som prosil pána ministra, aby dohliadol na to, keď z toho fondu pôjdu tie peniaze, naozaj pôjdu tie peniaze, tak nech idú tým deťom. Nie na dovolenky šéfom lyžiarskych zväzov a iných zväzov. To je to nechutné, odporné! Tento fond má pomáhať, aby slovenskí mladí športovci športovali. A mladí športovci odchádzajú. Veď, preboha pána, Patrícia Tajcnárová túži po štarte na zimnej olympiáde, ale odišla preč, odišla preč zo Slovenska, lebo Slovensko ju nepodporuje. Viete, čo podporujeme? Kaliňáka. Ani náboj Ukrajine! A teraz už budeme rozdávať, z konsolidácie predávať náboje Ukrajine. Pán Muňko kľud, prosím pekne, a neurážajte nás.
Danko, Andrej, podpredseda NR SR (2024-01-08):
Pán poslanec Galko.
Blanár, Juraj, poslanec NR SR (2020-07-24):
Ďakujem všetkým za faktické poznámky, či už boli také, alebo onaké. Pán Šipoš, viete, pán Suchánek, že dobrovoľne odstúpil. Áno, preto sa aj Správna rada vzdala, lebo on dobrovoľne odstúpil. Veď to je na smiech. Vy tomu ani hádam neveríte. My máme zverejnené celé predsedníctvo aj vedenie strany. Vy nemáte nič a nikto nevie, ani kedy váš premiér alebo predseda hnutia bol zvolený. Či vôbec bol zvolený. Pán Šudík, to sú vážne vyjadrenia, ak hovoríte o mafii. Choďte teda na orgány činné v trestnom konaní a povedzte, že SMER je mafia. Nech sa páči, choďte to urobiť. Ale nerobte to takýmto zbabelým spôsobom tu, lebo ste iba zbabelec. Pani Majorová, prečo nekonáte? Už ste mali byť na prokuratúre, keď ste presvedčení, že také niečo nastalo. Máte fakty, choďte, konajte. Ale nehovorte tu nejaké prázdne reči o tom, ako právny štát a všetko čo, k tomu patrí. Pán Bubnár, trináste dôchodky, áno, ale o 280 mil. menej. Ak sa vám to nedostalo do uší, tak vám to teraz opakujem, o 280 mil. menej a paškvil. A práve teraz, keď je potrebné ľuďom dávať peniaze a dôchodcom tobôž, pretože to sú najzraniteľnejšie skupiny ľudí, pri tých miliardách, ktoré máte k dispozícii, je to potrebné dať. Veď sa len pozrite, Nemecko dáva na obyvateľa desaťnásobok viacej, ako ste dali vy zatiaľ počas pandémie. Pani Tabák, kolegyňa, k úcty tomu, že ste u mňa vo výbore, nebudem to komentovať. To nestojí za to. Pani Kozelová, viete, ak máte problém, že počúvať niečo, je to váš problém. Ale viete, ja urobím všetko preto, aby aj keď budete mať iný názor, aby ste ho mohli povedať. Ale nebudem vás v tom brzdiť. No a, pán Zajaček, viete, to je zaujímavé, Zajíček, prepáčte. (Reakcia z pléna.) Tak dobre, prepáčte. Nuž, on má aspoň nejaký príhovor v angličtine, Fico. Ale ja som u Igora Matoviča zatiaľ nevidel absolútne žiadny.
P. Hrušovský, predseda NR SR: (2004-12-02):
(Hlasovanie.) 135 prítomných, 58 za, 7 proti, 70 sa zdržalo. Neschválili sme prvý pozmeňujúci návrh v čl. II. Budeme hlasovať o druhom pozmeňujúcom návrhu. (Hlasovanie.) 135 prítomných, 58 za, 5 proti, 71 sa zdržalo, 1 nehlasoval. Neschválili sme návrh. Budeme hlasovať o treťom návrhu v čl. II. (Reakcia z pléna.) O treťom, áno. (Hlasovanie.) 134 prítomných, 60 za, 2 proti, 71 sa zdržalo, 1 nehlasoval. Návrh sme neschválili. Budeme hlasovať v poradí o 4 návrhu v čl. II. (Hlasovanie.) 137 prítomných, 62 za, 2 proti, 73 sa zdržalo. Neschválili sme pozmeňujúci návrh pod poradovým číslom 4. Budeme hlasovať o pozmeňujúcom návrhu v čl. II pod poradovým číslom 5. (Hlasovanie.) 139 prítomných, 62 za, 4 proti, 73 sa zdržalo. Neschválili sme pozmeňujúci návrh. Budeme hlasovať o poslednom, v poradí šiestom pozmeňujúcom návrhu v čl. VI pani poslankyne Navrátilovej. (Hlasovanie.) 135 prítomných, 60 za, 3 proti, 71 sa zdržalo, 1 nehlasoval. Návrh sme neschválili. Prosím ďalší návrh. Ľ. Navrátilová, poslankyňa: Ako druhý vystúpil pán poslanec Ondriaš. Ja navrhujem, aby sme o jeho návrhoch hlasovali spoločne vzhľadom na to, že spolu súvisia.
Holý, Štefan, podpredseda vlády SR (2022-03-22):
Vážený pán predsedajúci, vážené panie poslankyne, vážení páni poslanci, z poverenia vlády Slovenskej republiky podľa uznesenia č. 43 z 19. januára 2022 dovoľte mi na dnešnom rokovaní Národnej rady Slovenskej republiky odôvodniť informáciu o vydaných aproximačných nariadeniach vlády Slovenskej republiky v II. polroku 2021 a o zámere prijímania aproximačných nariadení vlády Slovenskej republiky v I. polroku 2022. Informácia sa predkladá na rokovanie Národnej rady Slovenskej republiky na základe § 4 zákona č. 19/2022 Z. z. (správne: č. 19/2002, pozn. red.) Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo vydaných celkovo 10 aproximačných nariadení vlády Slovenskej republiky, ktoré sú uvedené v prílohe č. 1 k prerokovanej informácii. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v I. polroku 2022. Celkom ide o 5 aproximačných nariadení vlády Slovenskej republiky. Vzhľadom na legislatívnu aktivitu inštitúcie Európskej únie sa dá predpokladať, že bude nutné prijať aj ďalšie aproximačné nariadenia vlády Slovenskej republiky aj nad rámec tohto zámeru. Vážený pán predseda, vážení členovia výboru, navrhujem, aby po prerokovaní tejto informácie ju Národná rada Slovenskej republiky vzala na vedomie.
P. Paška, predseda NR SR: (2007-03-27):
(Hlasovanie.) 140 prítomných, 77 za, 7 proti, 56 sa zdržalo. Schválili sme tento bod.
Číž, Miroslav, podpredseda NR SR (2015-06-16):
Ďakujem, pán spravodajca. Otváram všeobecnú rozpravu. Písomne sa do rozpravy prihlásili štyria páni poslanci. Za poslanecký klub KDH ako poverený člen klubu pán poslanec Hudacký. Ďalej písomne do rozpravy: pani podpredsedníčka Jurinová, pán poslanec Poliačik a pán poslanec Hlina. Takže mi dovoľte odovzdať slovo pánovi poslancovi Hudackému a pripraví sa pani podpredsedníčka Jurinová.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 127 poslancov, za 108, zdržalo sa 19. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2019-06-18):
Pani poslankyňa Grausová.
Číž, Miroslav, poslanec NR SR (2010-11-05):
Ďakujem pekne. Vážený pán poslanec, vcelku oceňujem tiež, že vo vašom vystúpení tie politické momenty neprevažovali a že prevažoval skôr vecný dialóg na predmet dnešnej debaty. Ja by som vo vzťahu k tomu, čo ste povedali, pripomenul jedno, lebo jedna vec absentovala u vás, ak sa bavíme o verejnoprávnych médiách, tak sú tri rovnocenné nesmierne dôležité elementy, prvý element je financovanie, druhý element je rozsah verejnoprávneho vysielania a potreby, ktoré spoločnosť sleduje, ktoré má zabezpečiť adekvátnosť tohto financovania, a tretí, rovnako dôležitý a rovnocenný, element je politická nezávislosť verejnoprávnych médií. Myslím si, že je už signifikantné z doterajších diskusií, že naozaj diskutovať o zlúčení môžeme, ale všetci pociťujeme základné problémy. Je to rozsah verejnoprávneho vysielania, finančné zabezpečenie, mechanizmus tvorby tohto finančného zabezpečenia a politická nezávislosť. Už sa usadil na Slovensku mechanizmus, že jednoducho ten charakter politicko-spoločenskej kontroly nezávislosti je daný tým, že poslanci navolia členov rád s tým, že aj pánovi kolegovi niektorému treba pripomenúť, ďalšiemu, v tejto súvislosti, že bol vytvorený ten mechanizmus s presahmi, s tým, že reprezentanti sú reprezentanti záujmových združení, významní odborníci v oblasti médií a podobne. To znamená, ak teraz pristupujete k tomuto fenoménu takto, že začínate tým, že idete zlučovať médiá bez toho, že by sa urobila čo i len minimálna korektná diskusia na tému naozaj rozsahu, ako financovanie zlepšiť, pretože doterajšie je evidentne nedostatočné, a za týchto okolností v tlaku, do ktorého sa dostalo aj vedenie televízie, požiadavky televíznej rady, rozsah potrebného vysielania, na druhej strane finančné zabezpečenie plus veľmi veľké finančné záväzky z minulosti, to spôsobuje tento problém. (Prerušenie vystúpenia časomerom.)
Bugár, Béla, podpredseda NR SR (2017-05-12):
Áno, ďakujem pekne. Dávam teraz slovo... (Reakcia z pléna.) Dávam teraz slovo pánovi poslancovi Galekovi z gestorského výboru, aby teda nás oboznámil so stanoviskom výboru. Nech sa páči.
Lehotský, Tomáš, poslanec NR SR (2023-06-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu hlasovať.
Laurenčík, Milan, podpredseda NR SR (2020-11-12):
Ďakujem, pán minister. Žiada si k rozprave zaujať stanovisko spravodajkyňa? Nie. Vážené panie poslankyne, vážení páni poslanci, ešte pred tým, ako pristúpime k hlasovaniu o návrhu vlády na skrátené legislatívne konanie, vyhlasujem podľa dohody päťminútovú prestávku. (Prestávka.) (Po prestávke.)
Kondrót, Maroš, poslanec NR SR (2020-07-08):
Áno. Ďakujem pekne. Ústava hovorí o tom, že treba, že sa volia predsedovia výborov tajne, ale o odvolávaní sa nehovorí nič. Táto, tento návrh bol odkonzultovaný s naším organizačným odborom. Som presvedčený, že je v poriadku, ale ak si ctená snemovňa bude myslieť, že by to mal sa k tomu vyjadriť aj ústavnoprávny výbor, nemám s tým problém. Potom môžme odložiť hlasovanie. Ďakujem.
Přidal, Alojz, poslanec NR SR (2011-02-11):
Vážený pán kolega, ja by som vám chcel vlastne poďakovať za to, že ste predložili tento návrh aj so skupinou poslancov, ale chcel by som aj povedať ctenému plénu, že teda viacerí sme sa na tomto návrhu zákona narobili, a teda ten výsledok aj spoločnej správy, nejaký kompromis a je výsledkom viacerých rokovaní. A teda verím, že v tom, tak ako sme dohodli, jednoducho tie pozmeňovacie návrhy, ktoré sa dostali do tej spoločnej správy, že to prejde a v konečnom dôsledku to zníži aj možnosť korupcie a klientelizmu. Ale aj napriek tomu si myslím, že do budúcnosti, aj keď nevylučujem ako poslaneckú iniciatívu, jak novely takýchto zložených a zložitých teda zákonov by mali ísť ako vládne návrhy. Ďakujem za pozornosť.
Kozelová, Monika, poslankyňa NR SR (2022-10-20):
No takže vrátim sa naspäť. Myslím si, že pokiaľ nemáme inú šancu, a toto je jedna z posledných šancí, ako pomôcť gastru, tak ja sa k tomu prikláňam, áno, a je mi veľmi ľúto, že sme neodsúhlasili to zníženie dépeháčky, ale povedzme si na rovinu, ak už nie je iná šanca, tak aj toto je možnosť. Ak je okej, tak poďme do nej.
Saloň, Marián, poslanec NR SR (2020-03-20):
Sľubujem. (Potlesk.)
J. Mikuš, poslanec: (2004-06-18):
Chcem na úvod povedať, že s obidvomi okruhmi problémov sa už zaoberali v minulosti Výbor Národnej rady Slovenskej republiky pre pôdohospodárstvo a výbor pre financie, rozpočet a menu, ale nepodarilo sa ich zapracovať do zákona o spomenutých zákonoch. Ten okruh rieši predaj spotrebných predmetov fyzickým osobám v tranzitných daňových skladoch a na palubách lietadiel  pri opustení európskej zóny, takzvané  duty free shopy. V súčasnosti  platná legislatíva upravuje tento predaj tak, že v duty free shopy sa môžu predávať len predmety bez spotrebnej dane osobám, ktoré opúšťajú Európsku úniu.  Predkladaný návrh zákona rieši v rámci predaja  podliehajúci spotrebným daniam aj druhý spôsob, takzvaný dvojitý systém predaja tohto tovaru. Na jednej strane  pôde o predaj tovaru  so spotrebnou daňou fyzickým osobám, ktoré majú cieľové letisko na území Európskej únie, a na druhej strane pri splnení taxatívnych podmienok pôjde o predaj tovaru bez spotrebnej dane, a to osobám mimo Európskej únie. V praxi to znamená, že predajca bude uvádzať dve ceny. Na základe  predloženého cestovného dokladu  predajca uplatní na tovar cenu, ktorá zahŕňa spotrebnú daň, alebo cenu, ktorú spotrebnú daň nezahŕňa. Druhým okruhom problémov je návrh v zákone č. 105/2004 Z. z. o spotrebnej dani z liehu a o zmene  a doplnení zákona č. 467/2002  Z. z. o výrobe a uvádzaní liehu na trh. Ide o návrh upraviť oznamovacie povinnosti, ktorých cieľom je detailne zabezpečiť sprehľadnenie materiálových tokov pri pohybe liehu od jeho výroby, dovozu až po distribúciu a konečnú spotrebu. Vzhľadom na vysokú administratívu, ktorá je v súčasnej platnej legislatíve, sa navrhuje túto oznamovaciu povinnosť podstatne zjednodušiť, čo pomôže fyzickým a právnickým osobám, ale, samozrejme, aj colným úradom. Zároveň sa navrhuje zjednodušiť aj oznamovacie povinnosti pre prevádzkovateľov liehovarníckych  závodov pre pestovateľské pálenie ovocia. Vzhľadom na to, že uvedená problematika bola už v minulosti niekoľkokrát rozdiskutovaná, aj navrhovatelia sú z radov dvoch  výborov - výboru pre financie, rozpočet a menu a výboru pre pôdohospodárstvo -, chcem požiadať ctenú snemovňu o podporu  navrhnutej novely zákona. Ďakujem, pán predsedajúci.
Grendel, Gábor, podpredseda NR SR (2020-11-12):
Pani poslankyňa Šuteková.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 147 poslancov, za 93, proti 5, zdržalo sa 41, nehlasovali 8. Konštatujem, že sme tento návrh schválili. Ďalej budeme hlasovať o bode 16 programu, je to prvé čítane o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, tlač 1109. Prosím spravodajcu z výboru pre zdravotníctvo poslanca Mareka Krajčího, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 1109.)
P. Prokopovič, poslanec: (2002-03-21):
Konštatujem, že predložený návrh (tlač 1356) bol doručený poslancom Národnej rady Slovenskej republiky dňa 7. februára 2002, čím boli splnené podmienky určené § 72 ods. 1 rokovacieho poriadku Národnej rady Slovenskej republiky. Predseda Národnej rady Slovenskej republiky posúdil, že predložený návrh spĺňa náležitosti podľa § 70 ods. 1 rokovacieho poriadku a náležitostí podľa legislatívnych pravidiel, a zaradil ho na rokovanie 57. schôdze Národnej rady Slovenskej republiky na prvé čítanie. Ako spravodajca navrhnutého gestorského výboru v prvom čítaní predkladám stanovisko gestorského výboru, že návrh spĺňa všetky náležitosti návrhu zákona, ktoré sú uvedené v § 67 a 68 rokovacieho poriadku Národnej rady Slovenskej republiky, a náležitostí určené v legislatívnych pravidlách. V súlade s § 73 ods. 3 písm. c) rokovacieho poriadku Národnej rady Slovenskej republiky budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Prosím, pán predsedajúci, aby ste otvorili všeobecnú rozpravu k návrhu zákona. Hlásim sa ako prvý do rozpravy. I. Presperín, podpredseda NR SR: Ďakujem. Otváram všeobecnú rozpravu o tomto bode programu. Písomne nebol nikto prihlásený. Ústne sa prihlásil pán poslanec Prokopovič. Pýtam sa, kto sa hlási ako ďalší? Nikto. Uzatváram možnosť prihlásiť sa do rozpravy ústne. Dávam slovo pánu poslancovi Prokopovičovi.
P. Hrušovský, predseda NR SR: (2004-09-21):
(Hlasovanie.) 147 prítomných, 110 za, 8 proti, 28 sa zdržalo, 1 nehlasoval. Návrh sme schválili.
Počiatek, Ján, poslanec NR SR (2010-08-05):
Ďakujem za slovo. Ja len pánom v koalícii by som chcel pripomenúť, že v mojom príhovore som sa snažil byť maximálne analytický a čo najmenej demagogický. A je to môj úsudok, ktorý si myslím, a veľmi rýchlo sa ukáže, ako to naozaj bude, a preto len opäť opakujem to, čo teraz tvrdím, alebo to, čo som včera tvrdil, a všetko, čo zatiaľ hovoríte, ma len o tom presviedča, a preto si stále myslím, že vláda nemá žiadne zázračné riešenia, ktoré avizovala. Vláda nielenže nebude šetriť, bude míňať viac ako toľko kritizovaná bývalá vláda. A to sa dá naozaj ľahko ukázať v rozpočte. A vyzýval som včera ministra, aby zverejnil limity, ktoré už poslal ministerstvám, aby sme si to mohli porovnať. A uvidíme, kto tu koho zavádza. Vláda nebude znižovať, ale zvyšovať dane. A vláda prenesie záťaž na občanov, ak toto, a navyše ešte teda posledná poznámka pod čiarou, vláda nezavedie odvodový bonus, aj keď sa teda alibisticky tvárite, že nejakým spôsobom to zavádzať budete. Čiže o tej demagógii a zavádzaní, toto sú holé fakty, ktoré som ja skonštatoval, a čas ukáže, či som mal, alebo nemal pravdu. Vy tvrdíte, že sú to všetko báchorky a výmysly, ale veľmi, veľmi rýchlo sa to ukáže. A opäť vyzývam pána ministra, aby teda zverejnil tie limity, ktoré poslal rozpočtovým kapitolám, aby sme mohli pekne postupne sledovať, čo sa vlastne presne dialo. A budete aj vy určite k tomu zaujímať stanoviská, pretože ste široká koalícia a budete bojovať s tým, že si budete porovnávať tie limity navzájom. A potom sa uvidí, že kto bol vlastne víťazom a porazeným. Ďakujem.
M. Lukša, poslanec: (2007-02-08):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o návrhu na vyslovenie súhlasu Národnej rady Slovenskej republiky s uvedenou zmluvou. Predseda Národnej rady Slovenskej republiky rozhodnutím č. 146 z 23. novembra 2006 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Indickou republikou o podpore a vzájomnej ochrane investícií, tlač 138, týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh na vyslovenie súhlasu Národnej rady Slovenskej republiky s uvedenou zmluvou v stanovenom termíne. Gestorský výbor nedostal do začatia rokovania o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Indickou republikou o podpore a vzájomnej ochrane investícií, tlač 138, stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. K predmetnej zmluve zaujali výbory Národnej rady Slovenskej republiky toto stanovisko. Odporúčanie pre Národnú radu Slovenskej republiky s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi Výbor Národnej rady Slovenskej republiky pre financie, rozpočet a menu uznesením č. 92 z 24. januára 2007 a Ústavnoprávny výbor Národnej rady Slovenskej republiky uznesením č. 85 zo 16. januára 2007. Z uznesení výborov Národnej rady Slovenskej republiky uvedených pod bodom 3 z tejto správy nevyplynuli iné návrhy. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Indickou republikou o podpore a vzájomnej ochrane investícií, tlač 138, vyjadrených v ich uzneseniach uvedených pod bodom 3 tejto správy a stanoviská poslancov gestorského výboru vyjadrených v rozprave k tomuto návrhu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky podľa čl. 86 písm. d) Ústavy Slovenskej republiky so Zmluvou medzi Slovenskou republikou a Indickou republikou o podpore a vzájomnej ochrane investícií vysloviť súhlas a aby rozhodla, Zmluva medzi Slovenskou republikou a Indickou republikou o podpore a vzájomnej ochrane investícií je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor ma určil zároveň za spoločného spravodajcu výborov. Prosím, pán predsedajúci, otvorte rozpravu.
Bugár, Béla, podpredseda NR SR (2018-05-23):
Pani komisárka, ja si myslím, že ak ešte budete chcieť hovoriť dlhšie, musíme to prerušiť, lebo o 11.00 hod. je hlasovanie. Takže prerušíme teraz. (Reakcia rečníčky.) Alebo dokončíte? (Reakcia rečníčky.) No nech sa páči, nech sa páči.
A. Belousovová, podpredsedníčka NR SR: (2007-12-05):
Ďalej budeme pokračovať druhý čítaním o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 408 a spoločnú správu výborov máte ako tlač 408a. Prosím znovu pána podpredsedu vlády Slovenskej republiky a ministra vnútra Slovenskej republiky Roberta Kaliňáka o odôvodnenie vládneho návrhu zákona. Nech sa páči.
Krajniak, Milan, poslanec NR SR (2018-02-09):
Vážené dámy a páni, v rozprave vystúpilo, pokiaľ som dobre počítal, desať poslancov a dvaja členovia vlády. Doplňujúci návrh predložil pán poslanec Poliačik. Pán predsedajúci, dajte, prosím, hlasovať najskôr o pozmeňujúcom návrhom pána poslanca Poliačika, doplňujúcom návrhu pána poslanca Poliačika.
Bittó Cigániková, Jana, poslankyňa NR SR (2021-07-23):
To bolo presne upozornenie, že už je to tu. Posledné tri vety, že teda, že je to objektívne jednoducho pustiť tých ľudí do tých prevádzok a na tie podujatia. Čo sa týka, čo sa týka slobody, práve o tom to je, o tom som hovorila. A čo sa týka solidarity, o tom sú tie testy, na ktorých sa finančne budú solidárne podieľať všetci, aby aj tí, ktorí sa neočkujú, mohli vstupovať. A ešte veľmi dôležitá vec. Hovoríte často o podmienenej vakcíne alebo experimentálnej. Páni, jediná experimentálna vakcína bol Sputnik. Podmienená vakcína nie je experimentálna. Podmienená vakcína bola každá jedna vakcína v takejto situácii, pretože nemáme čas. Znamená to, že výrobca mesiac čo mesiac posiela dáta, je to viac kontrolované ako bežne. A mám pre vás dobrú správu, Pfizer už podal teda žiadosť, aj bola prijatá Emou (European Medicines Agency, pozn. red.), na normálne fungovanie vakcíny, už nebude ani podmienená. Takže za mňa toľko. Ďakujem veľmi pekne za pozornosť.
Plaváková, Lucia, poslankyňa NR SR (2023-12-14):
Ďakujem veľmi pekne za slovo, pán predsedajúci. Ja som veľmi rada, že Tina spomenula aj jednu jednorodičovské domácnosti. Už to tu bolo zmienené, že naozaj patria medzi tie skupiny obyvateľstva, ktoré sú najviac ohrozené chudobou, a je to nemalá skupina ľudí, už to odznelo, že ich cez 300-tisíc. A je to, keď to... sa pozrieme na to percentuálne, tak podľa posledného sčítania obyvateľstva až 12 % detí vyrastá v jednorodičovských domácnostiach. Aby som teda premostila opäť, ako zasahuje aj rodinné rozpočty týchto domácností návrh zmien súdnych poplatkov, ku ktorým sa opätovne vraciam. Konkrétne teda ide napríklad o poplatok z návrhu na určenie výživného medzi manželmi, príspevku na výživu rozvedeného manžela a vyživovacie povinnosti medzi ostatnými príbuznými a z návrhu o ich zvýšenie, kde sa navrhuje zvýšiť ten poplatok zo 16,50 na 25 eur, a je to nárast o 51,5 %. Rovnako sa týkajú týchto jednorodičovských domácností iné poplatky, súdne poplatky, napríklad vysporiadanie bezpodielového spoluvlastníctva manželov, kde teda sa zvyšuje poplatok zo 66 eur na 100 eur, a to je opäť nárast o 51,5 %. To naozaj nie sú malé sumy, ktoré zásadným spôsobom ovplyvňujú rodinné rozpočty týchto skupín obyvateľstva, ktoré patria medzi najviac ohrozené, a naozaj je to práve často v prípadoch, keď napríklad väčšina teda tých jednorodičovských domácností sú ženy s deťmi, a naozaj ich príjmy sú veľmi limitované a obmedzené. A keď ešte im takýmto spôsobom navýšime aj súdne poplatky, tak je to pre nich ohrozujúce. V konečnom dôsledku tým oberáme o tie peniaze deti.
M. Hort, podpredseda NR SR: (2007-06-19):
A teraz dávam slovo spravodajkyni, ktorú určil navrhnutý gestorský výbor, ktorým je ústavnoprávny výbor, je to pani poslankyňa Janka Laššáková. Nech sa páči.
Blanár, Juraj, podpredseda NR SR (2022-12-01):
Ďakujem, pán poslanec. A ešte predtým, ako vyhoviem vašej žiadosti a otvorím rozpravu, udelím slovo spoločnému spravodajcovi z výboru pre vzdelávanie, vedu, mládež a šport pánovi poslancovi Dušanovi Galisovi, aby nás informoval o výsledku rokovaní vo výboroch a rovnako odôvodnil návrh a stanovisko gestorského výboru. Nech sa páči, pán spoločný spravodajca.
Laurenčík, Milan, podpredseda NR SR (2021-05-28):
Pán poslanec Ondrej Ďurica, nech sa páči.
Béla Bugár, podpredseda NR SR (2016-04-26):
Je súhlas, aby sme... (Súhlasná reakcia pléna.) Tri minúty, nech sa páči, pán minister, lebo o pol druhej máme grémium a o druhej pokračujeme.
Bugár, Béla, podpredseda NR SR (2018-02-06):
Prezentujme sa a hlasujme o tomto návrhu. (Hlasovanie.) Prítomných 141, za 78, proti 24, zdržalo sa 39 poslancov. Sme v treťom čítaní . Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Pán spravodajca.
Šipoš, Michal, poslanec NR SR (2022-02-15):
Ďakujem pekne, pán predseda. Na základe dohody troch poslaneckých klubov OĽANO, SME RODINA, SaS podávam procedurálny návrh, v ktorom navrhujem presunúť hlasovanie novely zákona č. 578/2004 Z. z., je to zákon o poskytovateľoch zdravotnej starostlivosti, číslo parlamentnej tlače 758 na zajtra o sedemnástej hodine. Ďakujem.
Pellegrini, Peter,  predseda NR SR (2024-02-21):
Pán poslanec Kalivoda.
Laššáková, Jana, podpredsedníčka NR SR (2015-04-16):
Pán poslanec Šebej, nech sa páči.
I. Štefanec, poslanec: (2009-10-29):
Prvá interpelácia sa týka oslovenia predsedu vlády. Vážený pán predseda vlády, interpelujem vás ohľadom opakovaného obchádzania zákona nezverejnenia akcionárskej zmluvy medzi JAVYS, a. s. a ČEZ Bohunice, a. s. Touto cestou si vás dovoľujem požiadať v zmysle zákona 211/2000 o slobodnom prístupe k informáciám o úplné zverejnenie akcionárskej zmluvy akcionárov Jadrová a vyraďovacia spoločnosť, a. s. a ČEZ Bohunice, a. s. o výstavbe novej jadrovej elektrárne v Jaslovských Bohuniciach. Ďakujem. Druhá interpelácia sa týka pána ministra hospodárstva. Vážený pán minister hospodárstva, touto interpeláciou vás v zmysle zákona č. 211/2000 o slobodnom prístupe k informáciám žiadam o úplné zverejnenie Memoranda o spolupráci medzi Slovenskom a Rakúskom v energetickom sektore. A do tretice interpelácia na pána ministra Maďariča. Vážený pán minister kultúry, interpelujem vás ohľadom zákona č. 270/1995 o štátnom jazyku Slovenskej republiky, ktorého znenie prinieslo viacero problémov a nejednoznačných výkladov. Napríklad pri registrácii občianskeho združenia s názvom European democratic forum úradníci tvrdili, že najskôr musí byť slovenský názov, až potom anglický, a teda pod takýmto názvom je vraj nemožné registrovať subjekt. V ďalšom prípade pri pripravovanej dôležitej investícii tlačia úradníci investora pre podpis zmluvy len v slovenčine, čo je pre neho významná prekážka. Týmto prístupom je tak ohrozené vytvorenie nových pracovných miest. Dovoľujem si vás preto požiadať o vaše stanovisko k uvedeným prípadom. Ďakujem. Vďaka aj za vašu pozornosť, dámy a páni.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Pani poslankyňa, chcete položiť doplňujúcu otázku? Nech sa páči.
A. Belousovová, podpredsedníčka NR SR: (2006-12-13):
Pán minister ako navrhovateľ, chcete zaujať stanovisko ešte? Nie. Pán spravodajca? Takisto nie. Ďakujem. Prerušujem rokovanie o tomto bode programu a ďalej pristúpime k prvému čítaniu o vládnom návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 111, návrh na jeho pridelenie na prerokovanie výborom máte v rozhodnutí č. 112. Prosím ministra hospodárstva Slovenskej republiky pána Ľubomíra Jahnátka, aby vládny návrh zákona uviedol.
Jurinová, Erika, podpredsedníčka NR SR (2013-12-17):
Ďakujem pekne, pani poslankyňa. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Halúzovi. Nech sa páči.
B. Bugár, podpredseda NR SR: (2005-11-08):
(Hlasovanie.) Prítomných 143, za 66, proti 21, zdržalo sa 54, nehlasovali 2. Návrh sme neschválili. Nech sa páči.
Hrnčiar, Andrej, podpredseda NR SR (2019-04-04):
Otváram rozpravu v rámci tohto čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Puci, Róbert, poslanec NR SR (2018-06-13):
Ďakujem pekne. Chcel by som len oznámiť chybu pri hlasovaní. Vykázalo ma pri hlasovaní č. 43, tlač 937, hlasovacie zariadenie, že som hlasoval za. Hlasoval som proti. Ďakujem.
Figeľ, Ján, podpredseda NR SR (2014-11-10):
Nech sa páči, Dušan Jarjabek.
Bagačka, Michal, poslanec NR SR (2018-12-06):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
J. Ivančo, poslanec: (2010-02-03):
Pravdepodobne sa dá súhlasiť s pánom podpredsedom vlády, že predložený návrh zákona posunie systém kontroly či už administratívne, alebo ten ďalší stupeň do roviny nižšej byrokratickej záťaže, ale takisto odstráni niektoré právne prekážky, s ktorými sa stretávali prijímatelia pri tom, keď prišli kontrolné orgány. Úplne hovorím, s tým sa dá súhlasiť, takže v tomto smere táto predložená novela teda spĺňa ten cieľ. Myslím si ale, že sme mohli využiť predložený návrh aj na to, aby sme zvýšili systém verejnej kontroly pri čerpaní eurofondov a vôbec s tým súvisiacich problémov, pretože nezaznelo to len z opozície, ale vo všeobecnosti a cez médiá, že jednoducho tam sa javia isté problémy. My sme s pani kolegyňou Žitňanskou myslím, že v apríli navrhovali isté zmeny, ako tvoriť hlavne rozhodovacie procesy. Nepodarilo sa nám to vtedy presadiť, preto si myslím, že treba zdôrazniť to, že by sme sa mali podľa môjho názoru, ale aj podľa názoru mojich kolegov posúvať v tom, aby boli zverejňované zoznamy členov, zápisnice, materiály zo zasadnutí monitorovacieho výboru, aby sme sa venovali viac aj preskúmavaniu rozhodnutí pri neschválení žiadosti a, samozrejme, s tým súvisí aj to, aby sme vedeli odôvodniť, prečo dané žiadosti neboli schválené. A nie je to len preto, aby sme to odmietli, ale aj preto, aby sme poučili v podstate žiadateľov, lebo si myslím, že je v spoločnom záujme všetkých, aby  čerpanie išlo hore. Tak aby sme poučili neúspešných žiadateľov, aké chyby urobili, aby mohli mať prípadne možnosť odstrániť chyby a podať žiadosti v druhom kole. Takisto si myslím, že treba jasne povedať, že postavenie členov komisie treba z hľadiska ich prípadnej zaujatosti v zákone lepšie vyšpecifikovať, aby zbytočne nevznikali dohady, náznaky a rôzne podnety. Mnohokrát treba povedať, že aj neopodstatnené, pretože len neúspešní žiadatelia majú tendenciu sa k tomu schyľovať, takže sa treba, myslím si, zamyslieť. My to už nestihneme v tomto volebnom období, to je jasné, ale myslím, že do ďalšieho obdobia sa treba v tomto smere trošku zaoberať aj teda postavením osôb, ktoré v tejto komisii pracujú. Ja som mal pripravený, ako som povedal na začiatku, pozmeňujúci návrhu k tomu. Žiaľ, z môjho pričinenia sa ho nepodarilo predložiť, lebo nemám tie podpisy. Takže vážený pán podpredseda, ja toľko k predloženému návrhu zákona a bolo by vhodné možno sa k mojim podnetom, pokiaľ máte záujem, vyjadriť v rozprave. Ďakujem pekne.
Hatráková, Katarína, poslankyňa NR SR (2020-04-20):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní. Prosím, pán predsedajúci, dajte o tom hlasovať.
Paška, Pavol, predseda NR SR (2013-10-29):
Dobre, budeme hlasovať o prvom návrhu. Pán poslanec žiada o predstavenie kandidátov na sudcov disciplinárnych, členov disciplinárnych senátov. (Hlasovanie.) 116 prítomných, 44 za, 22 proti, 49 sa zdržalo, 1 nehlasoval. Návrh sme neschválili. O druhom návrhu nedám hlasovať. Budeme vás informovať o priebehu po rokovaní poslaneckého grémia. Pán poslanec Mikloško.